text:  Japonskú spoločnosť ako takú nepokladám za fascinujúcu, z hercov nepoznám ani jedného a priznám sa bez mučenia, všetky tie japonské šoky ma začínajú už mierne otravovať. Objektívnym faktom v tomto subjektívnom svete však je, že čo je dobré, to je dobré – a TEMNÁ VODA, ktorej režisér Hideo Nakata oživil japonské šoky kultovým hororom RINGU (1998), kvalitný horor rozhodne je. Ako býva zvykom, atmosféra je budovaná neznesiteľne pomaly, o to mocnejšie nás však tvorcovia držia v náručí a o to nezabudnuteľnejšie tých pár vyložených šokov pôsobí na našu čoraz zbedačenejšiu psychiku... Dodávam, že americký remake s Jennifer Connellyovou nedopadol vôbec zle.
item_title: Temná voda
item_directors: Hideo Nakata
item_screenwriters: Takašige Ičise Ken'iči Suzuki
item_cast: Hitomi Kuroki Rio Kanno Mirei Oguchi Asami Mizukawa Čihiro Ócuka Jessica Boone Kiriko Šimizu Tóru Šinagawa Jú Tokui Šigemicu Ogi Čisako Hara Maiko Asano